Fvit autem hic non obscuri secundum carnem generis, ortus ex Rhemensi prouincia, vtroq. parente  nobilitate, vt dictum est, insignito,  mundanis opibus locuplete. Hic in pueritia literis traditus est,  postquam adoleuit, in Laudunēsi Ecclesia Clericale officium adeptus fuit. Hic statim a primis annis contra multorum Clericorum deprauatum morem, cum ętate cœpit,  honestate inualescere,  leuitatē vel lasciuiam consodalium fugiens  execrans, quod perrarum est in huiusmodi hominum genere, famosis honestate ac religione Clericis adhærebat.